जटायु अर्थ सेंटर नेचर पार्क
जटायु अर्थ सेंटर, जिसे जटायु नेचर पार्क या जटायु रॉक के नाम से भी जाना जाता है, केरल के कोल्लम के चदयामंगलम में एक पार्क और पर्यटन केंद्र है। यह समुद्र तल से 350 मीटर (1200 फीट) की ऊंचाई पर स्थित है। जटायु नेचर पार्क को दुनिया की सबसे बड़ी पक्षी मूर्ति होने का गौरव प्राप्त है, जो जटायु की है। इस मूर्ति का माप (200 फीट (61 मी॰) लंबा, 150 फीट (46 मी॰) चौड़ा, 70 फीट (21 मी॰) ऊंचा और 15,000 वर्ग फुट (1,400 मी2) फर्श क्षेत्र में फैला हुआ है। जिसे राजीव आंचल ने तराशा था। यह रॉक-थीम प्रकृति पार्क बीओटी मॉडल के तहत केरल राज्य में पहली सार्वजनिक-निजी भागीदारी पर्यटन पहल थी। पार्क कोल्लम शहर से लगभग 38 कि॰मी॰ (125,000 फीट) और राज्य की राजधानी तिरुवनंतपुरम से 46 कि॰मी॰ (151,000 फीट) दूर है। इस पार्क का कार्य पूर्ण होने के पश्चात , इसे 17 अगस्त 2018 को आगंतुकों के लिए खोल दिया गया है।